title: Διερεύνηση της Αποτελεσματικότητας της Χρήσης Τεχνολογίας στην Αποκατάσταση και Ενίσχυση της Φυσικής Δραστηριότητας Ασθενών με Οστεοαρθρίτιδα Γόνατος.Συστηματική Ανασκόπηση.
title: Effectiveness of Technology-assisted Rehabilitation for Patients with Knee Osteoarthritis.A Systematic Review.
titleType: AlternativeTitle
Creators: name: Σταμούλη, Άννα
Publisher: name: Πανεπιστήμιο Δυτικής Αττικής
Year: 2021
Subjects: Τηλεϊατρική
Τηλεαποκατάσταση
Βίντεο
Διαδίκτυο
Τεχνολογία
Τηλέφωνο
Βιοανατροφοδότηση
Οθόνες
Οστεοαρθρίτιδα γόνατος
Εικονική πραγματικότητα

description: Η οστεοαρθρίτιδα (ΟΑ) είναι η πιο κοινή ασθένεια των αρθρώσεων, αποτελεί μια από τις κύριες αιτίες αναπηρίας, περιορισμού λειτουργικότητας και υποβάθμισης της ποιότητας ζωής στους ηλικιωμένους και σχετίζεται με σημαντική οικονομική επιβάρυνση τόσο άμεση όσο και έμμεση για τους ασθενείς. Μη χειρουργικές παρεμβάσεις όπως άσκηση, φυσική δραστηριότητα και η αυτοδιαχείριση έχουν δείξει ευεργετικά αποτελέσματα για τη μείωση του πόνου, την βελτίωση της λειτουργικότητας και της ποιότητας ζωής (QoL), αλλά η πρόσβαση σε αυτές τις θεραπείες μπορεί να είναι περιορισμένη για αυτόν τον πληθυσμό λόγω κοινωνικο-οικονομικών παραγόντων αλλά και ειδικά κατά τη διάρκεια της πανδημίας λόγω και των περιορισμών που επέβαλε η νόσος του κορονοϊού-2019. Πρόσφατα τα προγράμματα αποκατάστασης με βάση τις νέες τεχνολογίες έχουν γίνει μια ενθαρρυντική επιλογή για ασθενείς με οστεοαρθρίτιδα γόνατος για να ενισχύσουν την αυτοδιαχείριση. Σχεδιάστηκαν ως μια ευέλικτη, φιλική προς τη χρήστη θεραπευτική προσέγγιση φυσιοθεραπείας και διαβούλευσης με στόχο τη βελτίωση της ποιότητας ζωής και την αύξηση της προσβασιμότητας των υπηρεσιών. Σκοπός: Η παρούσα συστηματική ανασκόπηση αφορά στην ανάδειξη των ειδών των παρεμβάσεων βασισμένες στις νέες τεχνολογίες καθώς και στην διερεύνηση της αποτελεσματικότητας αυτών σχετικά με τον πόνο, την λειτουργικότητα, τη φυσική δραστηριότητα και την ποιότητα ζωής ασθενών με ΟΑ γόνατος. Μεθοδολογία: Η αναζήτηση πραγματοποιήθηκε στις εξής βάσεις δεδομένων: MEDLINE (Pubmed), PEDro (Βάση Δεδομένων Φυσιοθεραπείας), Scopus και Google Scholar. Στην παρούσα συστηματική ανασκόπηση περιλαμβάνονται μόνο τυχαιοποιημένες ελεγχόμενες μελέτες, δημοσιευμένες την τελευταία δεκαετία (2010-2020), στην Αγγλική γλώσσα. Δύο συγγραφείς εξέτασαν ανεξάρτητα τη βιβλιογραφία ακολουθώντας τις κατευθυντήριες γραμμές Prisma. Η μεθοδολογική ποιότητα των μελετών αξιολογήθηκε χρησιμοποιώντας την κλίμακα PEDro και στη συστηματική ανασκόπηση συμπεριλήφθηκαν μόνο εκείνες με βαθμολογία PEDro &gt; 6/10. Τα κύρια μέτρα έκβασης επικεντρώθηκαν στον πόνο, τη λειτουργικότητα και τη φυσική δραστηριότητα. Αποτελέσματα: Η βιβλιογραφική αναζήτηση απέδωσε συνολικά 1796 αποτελέσματα. Μετά τον έλεγχο τίτλων, περιλήψεων και πλήρων κειμένων, δεκαεννέα τυχαιοποιημένες ελεγχόμενες μελέτες πληρούσαν τα κριτήρια ένταξης για ποιοτική σύνθεση. Το περιεχόμενο των παρεμβάσεων περιελάμβανε άσκηση, εκπαίδευση, εξάσκηση και παρακολούθηση. Εντοπίστηκαν τέσσερα είδη νέας τεχνολογίας που χρησιμοποιήθηκαν κατά τις παρεμβάσεις: τηλέφωνο/γραπτό μήνυμα, διαδίκτυο, αισθητήρες και βιντεοπαιχνίδια. Το κύριο εύρημα είναι ότι 13 από τις 19 μελέτες που συμπεριλήφθηκαν στην συστηματική ανασκόπηση έδειξαν ότι η αποκατάσταση βασισμένη στις νέες τεχνολογίες φαίνεται να έχει στατιστικά σημαντική βελτίωση στον πόνο, τη λειτουργικότητα και/ή τη φυσική δραστηριότητα σε ασθενείς με ΟΑ γόνατος. Καμία μελέτη δεν έδειξε αρνητικές επιπτώσεις όσον αφορά αυτόν τον τρόπο αυτό αποκατάστασης. Συμπεράσματα: Η αποκατάσταση με τη βοήθεια νέων τεχνολογιών είναι ένας πολλά υποσχόμενος, καινοτόμος, εναλλακτικός τρόπος θεραπευτικών υπηρεσιών που μπορεί να επιλύσει προβλήματα πόρων και περιορισμούς προσβασιμότητας για αυτόν τον κλινικό πληθυσμό. Απαιτείται κλινική έρευνα για την περαιτέρω διερεύνηση αυτών των διαδραστικών τρόπων θεραπείας σε μεγαλύτερα δείγματα ασθενών.